ડૉ. કોવૂરે બધું જાણી લઈ સૌ ગ્રામજનોને સમજાવ્યું. ભૂતનાં કારનામા તે વાસ્તવમાં નબળા મનની હેમીના સૌને આકર્ષિત કરવાનાં નુસ્ખા છે. ભૂત, બાધા, માનતા, માંત્રિક, તાંત્રિક એ બધું તૂત છે, એમ ભારપૂર્વક સમજાવ્યું. ડૉક્ટરે સમાજ પાસે મનોરુગ્ણ માટે કરુણાની યાચના કરી. અને હા, હેમીને માનસિક સારવાર પૂરી પાડવાની વ્યવસ્થા કરી. બધાં કામ સારી રીતે થાળે પડ્યા. મોટાં જૂથ સમક્ષ અંધશ્રદ્ધા નિર્મૂલનમાટે પ્રયાસ થઈ શક્યો તથા શ્રીલંકન અને ભારતીય પત્રકારોએ એ ઘટનાની વ્યવસ્થિત રજૂઆત કરી, એ માટે એમના મનમાં સંતોષ હતો.